
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 778 


21 Ιουνίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση κυκλοφορίας προϊόντων: Ν-ΙΟΕ ΚΑΡΑΜΕΛΕ, 
Ν-ΙΟΕ ΦΛΟΡΕΑΛ (ξυλάκι), Ν-ΙΟΕ ΦΛΟΡΕΑΛ (μπά- 


ρα). 1 

Συμπλήρωση μελώντης Επιτροπής Παρακολούθησης 
για το Περιφερειακό Επιχειρησιακό Πρόγραμμα 
Κρήτης 2000-2006. 2 

Τ ακτικές εκπτώσεις. 3 


Έγκριση χορήγησης στεγαστικών δανείων σε πλημμυ- 
ροπαθείς για την αποκατάσταση των ζημιών που 
προκάλεσαν οι πλημμύρες τον Οκτώβριο του 1994 
στην Κάρπαθο του Νομού Δωδεκανήσου. 4 

Μεταβίβαση αρμοδιοτήτων στους Προϊστάμενους 
των Τ.Α.Σ. για την υπογραφή των συμβάσεων εκ¬ 
χώρησης, σύμφωνα με την αρ. πρωτ. οικ/1926/ 
Α345/6.3.2002 Κοινή Υπουργική Απόφαση σχετικά 
με την δανειοδότηση των ασφαλισμένων έναντι σει¬ 
σμού κτιρίων, τα οποία επλήγησαν από το σεισμό 


της 7ης Σεπτεμβρίου 1999 . 5 

Κατάργηση του Κρατικού Αερολιμένα Αθηνών. 6 


Έγκριση Ισολογισμού - Απολογισμού α) Ναυτικού 
Απομαχικού Ταμείου (ΝΑΤ) β) Κλάδου Επικουρικής 
Ασφάλισης Ναυτικών (ΚΕΑΝ) γ) Κεφαλαίου Ασφά¬ 


λισης Επιβατών (ΚΑΕ) χρήσης έτους 1994. 7 

Έγκριση Ισολογισμού - Απολογισμού του ΚΕΦΑΛΑΙΟΥ 
ΑΝΕΡΓΙΑΣ και ΑΣΘΕΝΕΙΑΣ ΝΑΥΤΙΚΩΝ (ΚΑΑΝ) 
έτους 1994. 8 

Έγκριση Ισολογισμού - Απολογισμού του ΚΕΦΑΛΑΙΟΥ 
ΔΥΤΩΝ (Κλάδος ατυχημάτων) χρήσης έτους 1994 9 

Τροποποίηση της 15361/18906/90 απόφασης του Νο¬ 


μάρχη Αθηνών. 10 

Σύσταση ίδιου Νομικού Προσώπου με το όνομα «18η 
Σχολική Επιτροπή των: Ενιαίο Πειραματικό Λύκειο 
Ιωνιδείου Πειραιά, Πειραματικό Γυμνάσιο Ιωνιδεί- 
ου Πειραιά, Α' Εσπερινό Ενιαίο Λύκειο Πειραιά και 
Β' Εσπερινό Γ υμνάσιο Πειραιά. 11 


ΑΠΟΦΑΣΕΙ Σ 

Αριθ. 84/2002 (1) 

Έγκριση κυκλοφορίας προϊόντων: Ν-ΙΟΕ ΚΑΡΑΜΕΛΕ, 

Ν-ΙΟΕ ΦΛΟΡΕΑΛ (ξυλάκι), Ν-ΙΟΕ ΦΛΟΡΕΑΛ (μπάρα). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 3023809/3401/2000. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως του Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας καιτων εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περίτροποποιήσεως 
διατάξεωντινωντου Ν. 4328/1929» (Φ.Ε.Κ. 172/Α/1975). 

ε. Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την 1100383/1330/Α 0006/31.10.2001 Κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Φ.Ε.Κ. 1485/Β/31.10.2001). 

ζ. Τις διατάξεις του άρθρου 29Ατου Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2 ατού Ν. 2469/1997 (38 Α) και το γεγονός ότι από 
τηνπαρούσα απόφαση δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε την 84/2002 απόφαση του Ανωτάτου Χημι¬ 
κού Συμβουλίου η οποία ελήφθη κατά τη συνεδρίαση της 
18.4.2002 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την κυκλοφορία των προϊόντων: 

1. Ν-ΙΟΕ ΚΑΡΑΜΕΛΕ: 

ΠΑΓΩΤΟ ΕΙΔΙΚΟΥ ΤΥΠΟΥ εμπλουτισμένο με βιταμίνες 
Α, ϋ και ασβέστιο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΥΣΤΑΤΙΚΑ: Γάλα άπαχο αφυδατωμένο, βούτυρο, 
ζάχαρη, σιρόπι γλυκόζης, σταθεροποιητής - γαλακτω- 
ματοποιητής (Ε 401, Ε 407, Ε 410, Ε 412, Ε 471), αρω¬ 
ματικές ύλες, φωσφορικό ασβέστιο, βιταμίνη Α, βιτα¬ 
μίνη Ω, σιρόπι φράουλας 15% (ζάχαρη, πουρέ φράου¬ 
λας, σιρόπι γλυκόζης, σταθεροποιητής (Ε 410, Ε 415), 
χρωστική ύλη: Ε 122, κιτρικό οξύ, ασκορβικό οξύ, αρω¬ 
ματική ύλη), επικάλυψη 18% (κακάο αποβουτυρωμέ¬ 
νο, φυτικά λιπαρά, ζάχαρη, αλάτι, γαλακτωματοποιη- 
τήςσε 322). 

Η επικάλυψη είναι προϊόν απομίμησης σοκολάτας. 

2. Ν - ΙΟΕ ΦΛΟΡΕΑΛ 

ΠΑΓΩΤΟ ΕΙΔΙΚΟΥ ΤΥΠΟΥ εμπλουτισμένο με βιταμίνες 
Α, Ω και ασβέστιο. 

ΣΥΣΤΑΤΙΚΑ: Γάλα άπαχο αφυδατωμένο, βούτυρο, ζά¬ 
χαρη, σιρόπι γλυκόζης, σταθεροποιητής - γαλακτωματο- 
ποιητής (Ε 401, Ε 407, Ε 410, Ε 412, Ε 471), αρωματικές 
ύλες, φωσφορικό ασβέστιο, βιταμίνη Α, βιταμίνη Ω, επι¬ 
κάλυψη 19% (κακάο αποβουτυρωμένο, φυτικά λιπαρά, 
ζάχαρη, αλάτι, 1 γαλακτωματοποιητής Ε 322). 

Η επικάλυψη είναι προϊόν απομίμησης σοκολάτας 

• πρόκειται για το ξυλάκι 

3. Ν - ΙΟΕ ΦΛΟΡΕΑΛ 

ΠΑΓΩΤΟ ΕΙΔΙΚΟΥ ΤΥΠΟΥ εμπλουτισμένο με βιταμίνες 
Α, Ω και ασβέστιο 

ΣΥΣΤΑΤΙΚΑ: Γάλα άπαχο αφυδατωμένο, βούτυρο, ζά¬ 
χαρη, σιρόπι γλυκόζης, σταθεροποιητής - γαλακτωματο- 
ποιητής (Ε 401, Ε 407, Ε 410, Ε 412, Ε 471), αρωματικές 
ύλες, φωσφορικό ασβέστιο, βιταμίνη Α, βιταμίνη Ω, επι¬ 
κάλυψη 25% (κακάο αποβουτυρωμένο, φυτικά λιπαρά, 
ζάχαρη, αλάτι, γαλακτωματοποιητής: Ε 322). 

Η επικάλυψη είναι προϊόν απομίμησης σοκολάτας. 

• Πρόκειται για την μπάρα 

Στη συσκευασία πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές δια¬ 
τάξεις. 

Η δήλωση και η διαφήμιση του προϊόντος συμπεριλαμ¬ 
βανομένων των αναγραφών στα μέσα συσκευασίας κα¬ 
θώς και οποιαδήποτε γραπτή ή προφορική δήλωση δεν 
πρέπει να καταστρατηγούν τις διατάξεις των άρθρων 10 
και 11 του Κώδικα Τροφίμων. 

Ο Πρόεδρος κ.α.α. 

Α. ΕΠΙΦΑΝΕΙΟΥ Η Γραμματέας κα.α. 

(Αντιπρόεδρος) Π. ΜΑΛΛΙΩΤΑΚΗΣ 

ΤΑ ΜΕΛΗ 

Ν. ΚΑΤΣΙΜΠΑΣ, Δ. ΜΠΟΣΚΟΥ, Δ. ΜΑΝΤΕΛΗΣ, 

Μ. ΟΙΚΟΝΟΜΟΥ, Κ. ΑΥΓΟΥΣΤΑΚΗΣ, 

Β. ΤΣΟΥΚΑΛΑΣ, Γ. ΣΕΙΡΑΓΑΚΗΣ 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 19 Ιουνίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 178965 ΕΥΣΑΠΠ 407 (2) 

Συμπλήρωση μελών της Επιτροπής Παρακολούθησης 
για το Περιφερειακό Επιχειρησιακό Πρόγραμμα Κρή¬ 
της 2000-2006. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ137/Α) όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154/Α) 
και τροποποιήθηκε με το άρθρο 1 παρ. 2α του Ν. 2469/97 
(ΦΕΚ38/Α). 

2. Την 37610 Κοινή Απόφαση του Πρωθυπουργού και 
του Υπουργού Εθνικής Οικονομίας «Καθορισμός αρμο- 
διοτήτωντου Υφυπουργού Εθνικής Οικονομίας X. Πάχτα» 
(ΦΕΚ 1485/τ.Β/31.10.2001). 

3. Το Ν. 2860/2000 «Διαχείριση, παρακολούθηση και 
έλεγχος του ΚΠΣ και άλλες διατάξεις» (ΦΕΚ 251/τΑ/ 
14.11.2000). 

4. ΤονΚαν. (ΕΚ) 1260/99«Περίγενικώνδιατάξεωνγιατα 
Διαρθρωτικά Ταμεία». 

5. Την Ε (2000) 3405 Απόφαση της Επιτροπής της Ευ¬ 
ρωπαϊκής Ένωσης που αφορά την έγκριση του Κοινοτι¬ 
κού Πλαισίου Στήριξης 2000-2006 για την Ελλάδα και ει¬ 
δικότερα το Κεφ. 4 παρ. 3. «Περί Επιτροπής Παρακολού¬ 
θησης Επιχειρησιακού Προγράμματος». 

6. Την Ε(2001)811 Απόφαση της Επιτροπής της Ευρω¬ 
παϊκής Ένωσης για την έγκριση του Επιχειρησιακού Προ¬ 
γράμματος της Περιφέρειας Κρήτης και ειδικότερα τις 
διατάξεις Εφαρμογής κεφ. 5 παρ. 3.1. 

7. Τις αποφάσεις της 1ης Επιτροπής Παρακολούθησης 
του ΠΕΠ Κρήτης που πραγματοποιήθηκε στις 
29.06.2001. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

I. Την προσθήκη ενός εκπροσώπου του Συνδέσμου προ¬ 
στασίας Περιβάλλοντος Νομού Ηρακλείου στην Επιτρο¬ 
πή Παρακολούθησης του Επιχειρησιακού Προγράμμα¬ 
τος (ΕΠ) της Περιφέρειας Κρήτης, ως μέλος με δικαίωμα 
ψήφου. 

Η σύνθεση της Επιτροπής Παρακολούθησης του ΠΕΠ 
Κρήτης είναι η ακόλουθη: 

1. Ο Γενικός Γραμματέας της Περιφέρειας, Πρόεδρος 
της Επιτροπής. 

2. Μέλη της Επιτροπής με δικαίωμα ψήφου είναι: 

α) Εκπρόσωποι υπουργείων, οργανισμών και της περι¬ 
φέρειας 

• Ο Προϊστάμενος της Διαχειριστικής Αρχής του Πε- 
ριφ. Επιχειρ. Προγράμματος Κρήτης 

• Ο Προϊστάμενος της Δ/νσης Σχεδιασμού και Ανάπτυ¬ 
ξης της Περιφέρειας Κρήτης 

• Εκπρόσωπος της Γεν. Δ/νσης Αναπτυξιακού Προ¬ 
γραμματισμού, Περιφ. Πολιτικής και Δημ. Επενδύσεων 
του ΥΠΕΘΟ (Διαχειριστική Αρχή του Γ ΚΠΣ) 

• Εκπρόσωπος της Αρχής Πληρωμής 

• Εκπρόσωπος της Επιτροπής Δημοσιονομικού Ελέγχου 

• Εκπρόσωπος του Υπουργείου Γεωργίας 

• Εκπρόσωπος του Υπουργείου Εργασίας 

• Εκπρόσωπος του Υπουργείου Περιβάλλοντος, Χωρο¬ 
ταξίας και Δημ. Έργων / Γεν. Γραμ. Δημοσίων Έργων 

• Εκπρόσωπος του Υπουργείου Περιβάλλοντος, Χωρο¬ 
ταξίας και Δημ. Έργων / Γεν. Γ ραμ. Χωροταξίας και Περί- 

βάλλοντος 

• Εκπρόσωπος της Γενικής Γραμματείας Ισότητας 

β) Εκπρόσωποι της Νομαρχιακής και Τοπικής Αυτοδιοί¬ 
κησης 

• Ο Νομάρχης Χανιών 

• Ο Νομάρχης Ρεθύμνης 

• Ο Νομάρχης Ηρακλείου 

• Ο Νομάρχης Λασιθίου 

• Εκπρόσωπος της Τοπικής Ένωσης Δήμων και Κοινο¬ 
τήτων Ν. Χανιών 

• Εκπρόσωπος της Τοπικής Ένωσης Δήμων και Κοινο¬ 
τήτων Ν. Ρεθύμνης 

• Εκπρόσωπος της Τοπικής Ένωσης Δήμων και Κοινο¬ 
τήτων Ν. Ηρακλείου 

• Εκπρόσωπος της Τοπικής Ένωσης Δήμων και Κοινο¬ 
τήτων Ν, Λασιθίου 

γ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων 

• Εκπρόσωπος του Περιφερειακού Τμήματος του Τε¬ 
χνικού Επιμελητηρίου Ελλάδος. 

• Εκπρόσωπος του Περιφερειακού Τμήματος του 
Εμπορικού και Βιομηχανικού Επιμελητηρίου. 

• Εκπρόσωποςτου Περιφερειακού Τμήματος του Γεω¬ 
τεχνικού Επιμελητηρίου Ελλάδος, (ΓΕΩΤΕΕ) 

• Εκπρόσωπος του Περιφερειακού Τμήματος του Οι¬ 
κονομικού Επιμελητηρίου Ελλάδας (ΟΈΈ.) 

• Εκπρόσωπος της Ανωτάτης Διοίκησης Ενώσεων Δη¬ 
μοσίων Υπαλλήλων Ελλάδος (ΑΔΕΔΥ) 

• Εκπρόσωπος της Γενικής Συνομοσπονδίας Εργατών 
Ελλάδος(ΓΣΕΕ) 

• Εκπρόσωπος της Πανελλήνιας Συνομοσπονδίας Ενώ¬ 
σεων Γεωργικών Συνεταιρισμών Ελλάδος (ΠΑ.Σ.Ε.ΓΕ.Σ.) 

• Εκπρόσωπος των Ξενοδοχειακών Επιμελητηρίων 

• Εκπρόσωπος της Συνομοσπονδίας Ατόμων με Ειδικές 
Ανάγκες 

• Εκπρόσωπος Συνδέσμου Γυναικείων Σωματείων 

• Εκπρόσωπος του Συνδέσμου Προστασίας Περιβάλ¬ 
λοντος Νομού Ηρακλείου 

3. Στην Επιτροπή Παρακολούθησης συμμετέχουν χω¬ 
ρίς δικαίωμα ψήφου οι ακόλουθοι: 

α) Εκπρόσωποι της Ευρωπαϊκής Επιτροπής και συγκε¬ 
κριμένα : 

• Εκπρόσωπος της Γ ενικής Δ/νσης Περιφερειακής Πο¬ 
λιτικής 

• Εκπρόσωπος της Γ ενικής Δ/νσης Γ εωργίας 

• Εκπρόσωπος της Γ ενικής Δ/νσης Αλιείας 

• Εκπρόσωπος της Γ ενικής Δ/νσης Απασχόλησης 

β) Εκπρόσωπος της Ευρωπαϊκής Τράπεζας Επενδύσεων 

γ) Εκπρόσωποι λοιπών φορέων 

• Εκπρόσωποςτου Πανεπιστημίου Κρήτης 

• Εκπρόσωποςτου Πολυτεχνείου Κρήτης 

• Εκπρόσωποςτου Τεχνολογικού Εκπαιδευτικού Ιδρύ¬ 
ματος Κρήτης (ΤΕΙ) 

• Εκπρόσωποςτου Ινστιτούτου Τεχνολογίας και Έρευ¬ 
νας (ΙΤΕ) 

• Εκπρόσωπος του Μεσογειακού Αγρονομικού Ινστι¬ 
τούτου Χανιών (ΜΑΙΧ) 

• Εκπρόσωπος του Εθνικού Ιδρύματος Αγροτικής 
Έρευνας (ΕΘΙΑΓΕ) 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουνίου 2002 

Ο ΥΦΥΠΟΥΡΓΟΣ 

ΧΡ.ΠΑΧΤΑΣ 


Αριθ. Α4/413 (3) 

Τακτικές εκπτώσεις. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως ισχύει. 

3. Την αρ. 485/31.10.2001 απόφαση του Πρωθυπουρ¬ 
γού και Υπουργού Ανάπτυξης «Ανάθεση αρμοδιοτήτων 
στους Υφυπουργούς Αλέξανδρο Καλαφάτη, Χρήστο Θε¬ 
οδώρου καιΔημήτρη Γεωργακόπουλο». 

4. Τις διατάξεις του άρθρου 10 του Ν. 2741/99 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ 199/Α/99). 

5. Το άρθρο 70 της 14/89 Α.Δ. 

6. Την ανάγκη προστασίας του καταναλωτή και λει¬ 
τουργίας του υγιούς ανταγωνισμού. 

7. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Επιτρέπεται η πώληση εμπορευμάτων με μειωμένες 
τιμές λόγω τέλους εποχής «εκπτώσεις» από 1.7. έως 
31.8.2002 για ολόκληρη την επικράτεια. 

2. Οι εκπτώσεις μπορούν να αφορούντο σύνολο των ει¬ 
δών εμπορίας της εμπορικής επιχείρησης που τις διε¬ 
νεργεί. 

3. Επιβάλλεται η αναγραφή διπλών τιμών σε όλα τα πω- 
λούμενα είδη ή η αναγραφή, σε πινακίδα, του ποσοστού 
της έκπτωσης, για σαφώς καθορισμένες κατηγορίες 
ομοίων προϊόντων με την προϋπόθεση της αναγραφής 
της αρχικής τιμής κάθε είδους. 

4. Αναρτάται στο κατάστημα έγγραφη αναγγελία ότι 
πραγματοποιεί τακτικές θερινές εκπτώσεις. 

5. Απαγορεύονται οι προσφορές 20 μέρες μετά την λή¬ 
ξη των εκπτώσεων. 

6. Απαγορεύεται η καθ’ οιονδήποτε τρόπο παραπλάνη- 
ση του καταναλωτικού κοινού με εκπτώσεις που δεν αντα- 
ποκρίνονται στην πραγματικότητα (αναγραφόμενη τιμή, 
προ των εκπτώσεων, υψηλότερη της πραγματικής, πινα¬ 
κίδα με κυμαινόμενο ποσοστό αύξησης πχ. 10% - 50%, ή 
10%, 20%, 30%, απόκρυψη αποθεμάτων και πώληση μι¬ 
κρής εκ τούτων ποσότητας κατά την διάρκεια των εκπτώ¬ 
σεων, πώληση ειδών β' διαλογής ειδικά αγορασθέντων γι’ 
αυτό το σκοπό, κλπ.). 

7. Συνιστώνται Τριμελείς Επιτροπές στις Νομαρχιακές 
Αυτοδιοικήσεις της χώρας, τις οποίες συγκροτεί με από¬ 
φασή του ο οικείος Νομάρχης, από τον Προϊστάμενο του 
Τομέα Εμπορίου σαν Πρόεδρο, έναν υπάλληλο της Νο¬ 
μαρχίας υποδεικνυόμενο από τον Νομάρχη και έναν υπάλ¬ 
ληλο του Τομέα Εμπορίου που θα εκτελεί και χρέη εισηγη- 
τού των παραβάσεων ως και γραμματέα της Επιτροπής. 

Στις Ν.Α. που υφίστανται οργανικές μονάδες, επιπέδου 
Δ/νσης Εμπορίου και οι τρεις υπάλληλοι που συγκροτούν 
την Επιτροπή ορίζονται από την Δ/νση αυτή. 

8. Οι υπάλληλοι του Τομέα Εμπορίου των Ν.Α. θα διε¬ 
νεργούν ελέγχους κατά την διάρκεια και μετά την λήξη 
των εκπτώσεων, προκειμένου να διαπιστώνουν την τήρη¬ 
ση της παρούσας. 

9. Σε περίπτωση παράβασης των κειμένων διατάξεων οι 
ανωτέρω Επιτροπές επιβάλλουν πρόστιμο, μέχριτο 0,5% 

των ακαθαρίστων ετήσιων εσόδων του προηγούμενου 
έτους του παραβάτη μέσα σ’ ένα μήνα από την διαπίστω¬ 
ση της παράβασης. 

Σε υποτροπή το πρόστιμο που επιβάλλεται μπορεί να 
φτάνει στο 3% των ακαθαρίστων ετήσιων εσόδων. Για να 
επιβληθεί, κυρίως το ανώτατο προβλεπόμενο πρόστιμο, 
συνεκτιμώνται η σοβαρότητα των καθ’ υποτροπή παρα¬ 
βάσεων (πχ. παραπλάνησητου καταναλωτή), το μέγεθος 
της επιχείρησης σε πανελλήνια κλίμακα, ο αριθμός των 
απασχολουμένων, κλπ. 

Τα εν λόγω συλλογικά όργανα υποχρεούνται μέσα σ’ ένα 
μήνα να γνωστοποιούν στην Δ/νση Τιμών Παροχής Υπηρε¬ 
σιών του Υπουργείου Ανάπτυξης το επιβληθέν πρόστιμο. 

10. Το πρόστιμο εισπράττεται σύμφωνα με τις διατάξεις 
του Κ.Ε.Δ.Ε. 

11. Η απόφαση αυτή να δημοσιευθεί στην Εφημερίδα 
της Κυβερνήσεως, ισχύει δε μετά από διήμερο από την 
δημοσίευσή της στον οικονομικό τύπο. 

Αθήνα, 19 Ιουνίου 2002 

Ο ΥΦΥΠΟΥΡΓΟΣ 

ΧΡ. ΘΕΟΔΩΡΟΥ 
-♦- 

Αριθ. οικ. 4745/Α331 (4) 

Έγκριση χορήγησης στεγαστικών δανείων σε πλημμυρο- 
παθείς για την αποκατάσταση των ζημιών που προκά- 
λεσαν οι πλημμύρες τον Οκτώβριο του 1994 στην Κάρ¬ 
παθο του Νομού Δωδεκανήσου. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιώνεκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο Ι,παρ. 42 και 43 του Ν. 2412/ 
96 «Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α' 81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Κοινή Απόφαση Δ16α/04/773/29.11.90 του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. «πε¬ 
ρί εξαιρέσεως διοικητικών πράξεων και εγγράφων από 
τον κανόνα των τριών υπογραφών». 

6. Τις διατάξεις του άρθρου 22 του Ν. 2362 «ΠερίΔημο- 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Τα έργα 2000ΣΕ06900025, 2000ΣΕ06900026, 
2000ΣΕ06900027 της ΣΑΕ 069 του Προγράμματος Δημο¬ 
σίων Επενδύσεων. 


8. Την Κοινή Απόφαση Υ6/31.10.2001 (1484/Β/ 31.10.2001) 
του Πρωθυπουργού και της Υπουργού ΠΕ.ΧΩ.Δ.Ε. για την 
ανάθεση αρμοδιοτήτων στους Υφυπουργούς ΠΕ.ΧΩ.Δ.Ε. 
Ιωάννη Τσακλίδη και Ροδούλα Ζήση. 

9. Την Κοινή Απόφαση με αρ. πρωτ. 1981/ΤΠ32/ 
22.2.2001 ΦΕΚ(263/Β/13.3.2001) «Οριοθέτηση περιοχής 
και πιστωτικές διευκολύνσεις για την αποκατάσταση των 
ζημιών από τις πλημμύρες τον Οκτώβριο του 1994 στην 
Κάρπαθο του Νομού Δωδεκανήσου» των Υπουργών Εθν. 
Οικονομίας και των Υφυπουργών Εσωτερικών, Δημ. Διοί¬ 
κησης και Αποκέντρωσης, Οικονομικών και ΠΕ.ΧΩ.Δ.Ε. 
σύμφωνα με την οποία θα καθορίζονται ονομαστικά με 
απόφαση του Υφυπουργού ΠΕ.ΧΩ.Δ.Ε. οι πλημμυροπα- 
θείς δικαιούχοι στεγαστικής συνδρομής. 

10. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους της Ν. Καρπάθου 
του Νομού Δωδεκανήσου, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους πλημμυροπαθείς της Ν. Καρπάθου 
του Νομού Δωδεκανήσου: 

ΟΙΚΙΣΜΟΣ ΔΙΑΦΑΝΙΟΥ 

Συνεταιρισμός Ολύμπου Καρπάθου, Ζωγραφίδου Ειρή¬ 
νη του Κων/νου. 

ΟΙΚΙΣΜΟΣ ΟΛΥΜΠΟΥ 

Διακογεωργίου Μαγκαφούλατου Κων/νου. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. 4473/Α345 (5) 

Μεταβίβαση αρμοδιοτήτων στους Προϊστάμενους των 
Τ.Α.Σ. για την υπογραφή των συμβάσεων εκχώρησης, 
σύμφωνα με την αρ. πρωτ. οικ/1926/Α345/6.3.2002 
Κοινή Υπουργική Απόφαση σχετικά με την δανειοδό¬ 
τηση των ασφαλισμένων έναντι σεισμού κτιρίων, τα 
οποία επλήγησαν από το σεισμό της 7ης Σεπτεμβρίου 
1999. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθετι¬ 
κού Περιεχομένου «Περί αποκαταστάσεως ζημιών εκ των 
σεισμών 1978 εις περιοχήν Βορ. Ελλάδος και ρυθμίσεις 
συναφών θεμάτων», όπως τροποποιήθηκε και συμπλη¬ 
ρώθηκε με τους Νόμους 867/79, 1048/80, 1133/81 και 
1190/81. 

2. Τις διατάξεις του άρθρου πέμπτου του Ν. 1190/81 
«Περί κυρώσεωςτης από 26.3.81 Πράξεως Νομοθετικού 
Περιεχομένου του Προέδρου της Δημοκρατίας «Περί 
αποκαταστάσεως ζημιών έκτων σεισμών 1981 και ρυθμί¬ 
σεις ετέρων συναφών θεμάτων» όπως αυτό τροποποιή¬ 
θηκε και συμπληρώθηκε με το άρθρο 1, παρ. 42 και 43 του 
Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 29Α του Ν. 1558/85 «Κυ- 

βέρνηση και κυβερνητικά όργανα» (ΦΕΚ Α' 37) όπως αυτό 
προστέθηκε με το άρθρο 27 του Ν. 2081/92 (ΦΕΚ Α' 154) 
και το γεγονός ότι από την απόφαση αυτή δεν προκαλεί- 
ται πρόσθετη δαπάνη. 

4. Την Κοινή Απόφαση Υ6/31/10/2001 (ΦΕΚ 1484/Β/ 
31.10.2001) του Πρωθυπουργού και της Υπουργού ΠΕ- 
ΧΩΔΕ περί ανάθεσης αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ. 

5. Την οικ/8563/ΤΠ31/31.8.2000 κοινή απόφαση του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.ΔΕ., με την οποία τροποποιήθηκαν 
οι 0ΐκ/3751/ΤΠ 31/10.9.99, (ΦΕΚ 1712/Β/10.9.99), οικ/ 
3992/ΤΠ 31/17.9.99 (ΦΕΚ 1769/Β/20.9.99), οικ/4194/ΤΠ 
31/24.9.99 (ΦΕΚ 1787/Β/27.9.99), οικ/6181/ΤΠ 31/ 
4.11.99, οικ/6786/ΤΠ 31/16.11.99 (ΦΕΚ 2038/Β/19.11.99) 
και οικ/1514/ΤΠ 31/15.2.2000 Κοινές Αποφάσεις του 
Υπουργού Εθν. Οικονομίας κοιτών Υφυπουργών Οικονο¬ 
μικών και ΠΕ.ΧΩ.Δ.Ε. για την αποκατάσταση των ζημιών 
από το σεισμό της 7ης Σεπτεμβρίου 1999 στους Νομούς 
Αττικής και Βοιωτίας. 

6. Την αρ. πρωτ. 1462/ΤΠ32/7.6.2001 κοινή Υπουργική 
Απόφαση περί οριοθέτησης σεισμόπληκτης περιοχής 
του Ν. Εύβοιας και πιστωτικές διευκολύνσεις. 

7. Τις διατάξεις του άρθρου 27 του Ν. 2081/92 (ΦΕΚ 
154/Α) και το γεγονός ότι η προϋπολογισθείσα δαπάνη 
βαρύνει το πρόγραμμα δημοσίων επενδύσεων και συγκε¬ 
κριμένα το έργο 2069000 (τμ. Ε. 9969000)της ΣΑΕ 069. 

8. Την με αρ. πρωτ. οικ/1926/Α345/6.3.2002 κοινή 
υπουργική απόφαση με θέμα «Συμπλήρωση της αρ. 
πρωτ. ΥΑΣ οικ/5140/ΤΠ32/15.10.1999 κοινής Υπουργικής 
Απόφασης σχετικά με τη δανειοδότηση των ασφαλισμέ¬ 
νων έναντι σεισμού κτιρίων, τα οποία επλήγησαν από το 
σεισμό της 7ης Σεπτεμβρίου 1999 και για τα οποία εκκρε- 
μεί η καταβολή της ασφαλιστικής αποζημίωσης». 

9. Την ανάγκη για άμεση αποκατάσταση των ζημιών που 
προκάλεσε ο σεισμός της 7ης Σεπτεμβρίου 1999 σε κτί¬ 
ρια, αποφασίζουμε: 

Ορίζουμε νόμιμους εκπροσώπους του Ελληνικού Δη¬ 
μοσίου για την υπογραφή της εκάστοτε σύμβασης εκχώ¬ 
ρησης, σύμφωνα μετους όρους καιτις προϋποθέσεις της 
με αρ. πρωτ. οικ/1926/Α345/6.3.2002 Κ.Υ.Α., τους Προϊ¬ 
σταμένους των αρμοδίων Τ.Α.Σ. 

Από τις διατάξεις της παρούσας δεν προκαλείται πρό¬ 
σθετη δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Δ3/Α/23766/5390 (6) 

Κατάργηση του Κρατικού Αερολιμένα Αθηνών. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 211/47 (35 Α). 

β. Του άρθρου 9του Ν.1815/88 «Κύρωση Αεροπορικού 
Κώδικα» (250 Α'). 

γ. Του άρθρου 9της Σύμβασης ανάπτυξης του νέου Διε¬ 


θνούς Αεροδρομίου Αθηνών στα Σπάτα, που κυρώθηκε 
με το άρθρο πρώτο του Ν. 2338/95 (202 Α'). 

δ. Του άρθρου 29 Α'του Ν. 1558/85 (Α' 137), όπως αυτό 
προστέθηκε με το άρθρο 27 του Ν. 2081/92 (Α' 154) και 
αντικαταστάθηκε μετηνπαραγρ. 2ατου άρθρου 1 του Ν. 
2469/97 (Α 38). 

ε. Του Π.Δ. 158/02 «Ίδρυση, κατασκευή, εξοπλισμός 
κ.λπ. πολιτικών αεροδρομίων από φυσικά ή νομικά πρό¬ 
σωπα ιδιωτικού δικαίου και Οργανισμούς Τοπικής Αυτο¬ 
διοίκησης» (137 Α). 

στ. Της αρ. 1130/28.3.2002 απόφασης του Υπουργού 
Εθνικής Άμυνας «χρησιμοποίηση στρατιωτικών αεροδρο¬ 
μίων για τις ανάγκες της Γενικής Αεροπορίας» (402 Β). 

2. Την από 3 Ιουνίου 2002 συμφωνία μεταξύ του ΓΕΣ και 
της ΥΠΑ, που αφορά στη ρύθμιση των λεπτομερειών με¬ 
ταφοράς μέρους των δραστηριοτήτων της Γενικής Αερο¬ 
πορίας στο αεροδρόμιο Πάχης Μεγάρων. 

3. Την από 18 Απριλίου 2002 όμοια συμφωνία μεταξύ 
ΓΕΑ και ΥΠΑ, που αφορά στη ρύθμιση των σχέσεων ΥΠΑ 
και Π.Α., που θα προκύψουν από τη μεταφορά δραστη- 
ριοτήτωντης Γ ενικής Αεροπορίας σε αεροδρόμια της Πο¬ 
λεμικής Αεροπορίας. 

4. Το αρ. 593/13.3.2001 έγγραφο του Ειδικού Γραμμα¬ 
τέα Ολυμπιακών Αγώνων 2004 του Υπουργείου Πολιτι¬ 
σμού, με το οποίο διαβιβάσθηκε μνημόνιο αποφάσεων 
της Σύσκεψης της 7ης Μαρτίου 2001. 

5. Το υπ'αριθ. 2474/13.6.2002 έγγραφο του Γ ενικού Γ ραμ- 
ματέα Ολυμπιακών Αγώνωντου Υπουργείου Πολιτισμού, με 
το οποίο διαβιβάσθηκε στην ΥΠΑ Απόσπασμα Πρακτικού 
της 30ης Συνεδρίασης της Διυπουργικής Επιτροπής Συντο¬ 
νισμού Ολυμπιακής Προετοιμασίας (14.1.2002). 

6. Το αρ. 2635/14.6.2002 έγγραφο του ΥΠΕΧΩΔΕ «Πα¬ 
ροχή στοιχείων για τα Ολυμπιακά Έργα εντός χώρων του 
αεροδρομίου Ελληνικού». 

7. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

1. Καταργούμε τον Κρατικό Αερολιμένα Αθηνών, κατά 
το μέροςπου αφορά στην εξυπηρέτηση τωνπτήσεωντης 
Γ ενικής Αεροπορίας. 

2. Ο Αερολιμένας παραμένει σε μερική επιχειρησιακή 
ετοιμότητα που αναγκαίοι για την εξυπηρέτηση μόνο των 
ελικοπτέρων του ΕΚΑΒ και της ΕΛΑΣ, μέχρι την οριστική 
μεταφορά τους στα αεροδρόμια της Ελευσίνας και του 
Τατοίου, με ευθύνη των φορέων τους και σε συνεργασία 
με το Υπουργείο Εθνικής Άμυνας. 

3. Τα αεροσκάφη των αερολεσχών μεταφέρονται στο 
αεροδρόμιο Τατοίου, σε συνεργασία με το Υπουργείο 
Εθνικής Άμυνας. 

4. Οι εταιρείες που ασκούν αεροπορική εκμετάλλευση 
μεταφέρονται στον Διεθνή Αερολιμένα Αθηνών «Ελευθέ¬ 
ριος Βενιζέλος». 

5. Τα ιδιωτικής χρήσης αεροσκάφη και οι σχολές μετα- 
φέρονται, κατ’ επιλογή τους, στους λοιπούς κρατικούς 
αερολιμένες της χώρας ή στο αεροδρόμιο Πάχης Μεγά¬ 
ρων τα ελικόπτερα ή στο αεροδρόμιο της Τανάγρας (χώ¬ 
ρος ΕΑΒ) τα αεροπλάνα, σε συνεργασία με την ΥΠΑ. 

6. Ο κρατικός αερολιμένας Αθηνών, με διαθέσιμο διά¬ 
δρομο 1.200 μέτρων, για χρονικό διάστημα δέκα (10) ημε¬ 
ρών από τη δημοσίευση της παρούσης, θα διατίθεται για 
μεμονωμένες απογειώσεις αεροσκαφών Γενικής Αερο¬ 
πορίας, προς ολοκλήρωση της μεταφοράς τους στο τελι¬ 
κό προορισμό τους. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Από δημοσιεύσεως της παρούσης καταργείται η αρ. 
Δ3/Α/9063/2020/7.3.2002 απόφασή μας. 

8. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 20 Ιουνίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-Φ- 

Αριθ. 5433.1/02/02 (7) 

Έγκριση Ισολογισμού - Απολογισμού α) Ναυτικού Απο¬ 
μαχικού Ταμείου (ΝΑΤ) β) Κλάδου Επικουρικής Ασφά¬ 
λισης Ναυτικών (ΚΕΑΝ) γ) Κεφαλαίου Ασφάλισης Επι¬ 
βατών (ΚΑΕ) χρήσης έτους 1994. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤτης 36ης/21.12.1999 συνε¬ 
δρίασης του (θέμα 12ο) «Έγκριση Ισολογισμών ΝΑΤ-ΚΕ- 
ΑΝ-ΚΑΕ έτους 1994, ανάθεση ελέγχου». 

2. Τις διατάξεις του εδ. ατηςπαρ. 1 Γ του άρθρου 6 και 
του άρθρου 82 του Κωδικοποιημένου με το Π.Δ. 913/1978 
νόμου 792/1978 «Περί κωδικοποιήσεως εις ενιαίο κείμενο 
νόμου των περί ΝΑΤ κειμένων διατάξεων» (Α' 220). 

3. Τις διατάξεις των άρθρων 2 και 18 του ΝΔ 3329/1955 
«Περί δημιουργίας Σώματος Ορκωτών Λογιστών» (Α'230), 
όπως αυτές έχουν τροποποιηθεί και ισχύουν σήμερα. 

4. Τους Ισολογισμούς-Απολογισμούς 

α) ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ(ΝΑΤ) 

β) ΚΛΑΔΟΥ ΕΠΙΚΟΥΡΙΚΗΣ ΑΣΦΑΛΙΣΗΣ ΝΑΥΤΙΚΟΥ (ΚΕ¬ 
ΑΝ) και 

γ) ΚΕΦΑΛΑΙΟΥ ΑΣΦΑΛΙΣΗΣ ΕΠΙΒΑΤΩΝ (ΚΑΕ) χρήσης 
έτους 1994. 

5. Την αντίστοιχη έκθεση διαχειριστικού ελέγχου των 
Συνεργαζομένων Ορκωτών Λογιστών (ΣΟΛ) Α.Ε.Ο.Ε., 
αποφασίζουμε: 

Εγκρίνουμε τους Ισολογισμούς-Απολογισμούς 

α) του ΝΑΥΤΙΚΟΥ ΑΠΟΜΑΧΙΚΟΥ ΤΑΜΕΙΟΥ (ΝΑΤ) 

β) του ΚΛΑΔΟΥ ΕΠΙΚΟΥΡΙΚΗΣ ΑΣΦΑΛΙΣΗΣ ΝΑΥΤΙ¬ 
ΚΩΝ (ΚΕΑΝ) και 

γ) του ΚΕΦΑΛΑΙΟΥ ΑΣΦΑΛΙΣΗΣ ΕΠΙΒΑΤΩΝ (ΚΑΕ) έτους 
1994, οι οποίοι παρουσιάζουν τα εξής αποτελέσματα 
χρήσης. 


Α) ΙΣΟΛΟΓΙΣΜΟΣ 

ΝΑΤ 


ΕΣΟΔΑ: 

Δρχ. 

95.514.450.036,4 

ΕΞΟΔΑ: 

Δρχ. 

100.674.389.684,0 

ΕΛΛΕΙΜΜΑ: 

Δρχ. 

5.159.939.647,6 

Β) ΙΣΟΛΟΓΙΣΜΟΣ 

ΚΕΑΝ 


ΕΣΟΔΑ: 

Δρχ. 

8.734.040.274,00 

ΕΞΟΔΑ: 

Δρχ. 

4.196.801.430.10 

ΠΛΕΟΝΑΣΜΑ: 

Δρχ. 

4.537.238.843,80 

Γ) ΙΣΟΛΟΓΙΣΜΟΣ 

ΚΑΕ 


ΕΣΟΔΑ: 

Δρχ. 

3.263.748.305 

ΕΞΟΔΑ: 

Δρχ. 

2.365.513.956 

ΠΛΕΟΝΑΣΜΑ: 

Δρχ. 

898.234.349 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιουνίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-Φ- 

Αριθ. 5433.2/02/02 (8) 

Έγκριση Ισολογισμού - Απολογισμού του ΚΕΦΑΛΑΙΟΥ 
ΑΝΕΡΓΙΑΣ και ΑΣΘΕΝΕΙΑΣ ΝΑΥΤΙΚΩΝ (ΚΑΑΝ) έτους 
1994. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤ της 36721.12.1999 συνε¬ 
δρίασης του (θέμα 13ο) «Έγκριση Ισολογισμού-Απολογι- 
σμού έτους 1994 ανάθεση ελέγχου». 

2. Τις διατάξεις του εδ. α'τηςπαρ. 1 Γτου άρθρουδκαι 
του άρθρου 82 του Κωδικοποιημένου με το Π.Δ. 913/1978 
νόμου 792/1978 «Περί κωδικοποιήσεως εις ενιαίο κείμενο 
νόμου των περί ΝΑΤ κειμένων διατάξεων» (Α' 220). 

3. Τις διατάξεις των άρθρων 2 και 18 του ΝΔ 3329/1955 
«Περί δημιουργίας Σώματος Ορκωτών Λογιστών» (Α' 230), 
όπως αυτές έχουν τροποποιηθεί και ισχύουν σήμερα. 

4. Τον Ισολογισμό του ΚΕΦΑΛΑΙΟΥ ΑΝΕΡΓΙΑΣ ΚΑΙ 
ΑΣΘΕΝΕΙΑΣ ΝΑΥΤΙΚΩΝ (ΚΑΑΝ) χρήσης έτους 1994. 

5. Την αντίστοιχη έκθεση διαχειριστικού ελέγχου των 
Συνεργαζομένων Ορκωτών Λογιστών (ΣΟΛ) Α.Ε.Ο.Ε., 
αποφασίζουμε: 

Εγκρίνουμετον Ισολογισμό-Απολογισμότου ΚΕΦΑΛΑΙΟΥ 
ΑΝΕΡΓΙΑΣ & ΑΣΘΕΝΕΙΑΣ ΝΑΥΤΙΚΩΝ (ΚΑΑΝ) έτους 1994, ο 
οποίος παρουσιάζει τα εξής αποτελέσματα χρήσης: 


ΙΣΟΛΟΓΙΣΜΟΣ 

ΚΑΑΝ 


ΕΣΟΔΑ: 

Δρχ. 

23.287.970.970 

ΕΞΟΔΑ: 

Δρχ. 

24.706.937.371 

ΕΛΛΕΙΜΜΑ: 

Δρχ. 

1.418.966.401 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιουνίου 2002 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-Φ- 

Αριθ. 5433.7/02/02 (9) 

Έγκριση Ισολογισμού - Απολογισμού του ΚΕΦΑΛΑΙΟΥ 
ΔΥΤΩΝ (Κλάδος ατυχημάτων) χρήσης έτους 1994. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Την απόφαση του ΔΣ/ΝΑΤ της 36ης/21.12.1999 συνε¬ 
δρίασης του (θέμα 14ο) «Έγκριση Ισολογισμού-Απολογι- 
σμού Κεφαλαίου Δυτών κλάδος ατυχημάτων έτους 
1994». 

2. Τις διατάξεις του εδ α'τηςπαρ. 1 Γ του άρθρου 6 και 
του άρθρου 82 του Κωδικοποιημένου με το Π.Δ. 913/1978 
νόμου 792/1978 «Περί κωδικοποιήσεως εις ενιαίο κείμενο 
νόμου των περί ΝΑΤ κειμένων διατάξεων» (Α' 220). 

3. Τις διατάξεις των παρ. 1 και 2 του άρθρου 116 του 
Κεφαλαίου ΣΤ'του ΝΔ 420/1970 «Αλιευτικός Κώδικας» 
(Α' 27). 

4. Τις διατάξεις των άρθρων 2 και 18 του ΝΔ 3329/1955 
«Περί δημιουργίας Σώματος Ορκωτών Λογιστών» (Α'230), 
όπως αυτές έχουν τροποποιηθεί και ισχύουν σήμερα. 

5. Τον Ισολογισμό-Απολογισμό του ΚΕΦΑΛΑΙΟΥ ΔΥΤΩΝ 
(Κλάδος ατυχημάτων) χρήσης έτους 1994. 

6. Την αντίστοιχη έκθεση διαχειριστικού ελέγχου των 
Συνεργαζομένων Ορκωτών Λογιστών (ΣΟΛ) Α.Ε.Ο.Ε., 
αποφασίζουμε: 

Εγκρίνουμε τον Ισολογισμό-Απολογισμό του ΚΕΦΑΛΑΙ¬ 
ΟΥ ΔΥΤΩΝ (Κλάδος ατυχημάτων) έτους 1994, ο οποίος 
παρουσιάζει τα εξής αποτελέσματα χρήσης: 

ΙΣΟΛΟΓΙΣΜΟΣ ΚΕΦΑΛΑΙΟΥ ΔΥΤΩΝ (Κλάδος ατυχημά¬ 
των) 


ΕΣΟΔΑ: 

Δρχ. 

223.887 

ΕΞΟΔΑ: 

Δρχ. 


ΠΛΕΟΝΑΣΜΑ: 

Δρχ. 

223.887 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιουνίου 2002 

ΟΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 27444 (10) 

Τροποποίηση της 15361/18906/90 απόφασης 
του Νομάρχη Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 15361-18906/90 απόφαση του Νομάρχη Αθηνών 
που δημοσιεύτηκε στο Φ.Ε.Κ. 550/19.7.1991 τ. Β', και 
αφορά τη σύσταση στο Δήμο Ζωγράφου ιδίου Νομικού 
Προσώπου με το όνομα «6η Σχολική Επιτροπή 1ου ΤΕΛ - 
1ης ΤΕΣ Δήμου Ζωγράφου». 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

3. Την με Α.Π. Δ4/541/21.10.1998 απόφαση του Υπουρ¬ 
γείου Εθνικής Παιδείας και Θρησκευμάτων. 

4. Την ΔΑ/652/98 κοινή Υπουργική Απόφαση των 
Υπουργών Εθνικής Παιδείας και Θρησκευμάτων και Οι¬ 
κονομικών που δημοσιεύθηκε στο ΦΕΚ 1336/31.12.1998 
τ. Β'. 

5. Την με Α.Π. Γ2/3824/3.8.1999 απόφαση του Υπουρ¬ 
γού Εθνικής Παιδείας και Θρησκευμάτων. 

6. Την αριθμ. 62/2002 απόφαση του Δημοτικού Συμβου¬ 
λίου του Δήμου Ζωγράφου, που αφορά τροποποίηση της 
συστατικής πράξης του Ν. Π. με το όνομα «6η Σχολική Επι¬ 
τροπή 1ου ΤΕΛ 1ης ΤΕΣ Δήμου Ζωγράφου», αποφασί¬ 
ζουμε: 

Τροποποιούμε το άρθρο 1 της αριθμ. 15361-18906/90 
απόφασης του Νομάρχη Αθηνών ως εξής: 

Συστήνουμε στο Δήμο Ζωγράφου του Νομού Αττικής 
Νομικό Πρόσωπο με το όνομα «6η Σχολική Επιτροπή 1ου 
- 2ου Τ.Ε.Ε., 7ου Σ.Ε.Κ. Δήμου Ζωγράφου. 

Κατά τα λοιπά ισχύει ως έχει η αριθμ. 15361-18906/90 
απόφαση του Νομάρχη Αθηνών. 

- Κάλυψη δαπάνης 

Από τις διατάξεις αυτής της απόφασης δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου Ζωγράφου. 


Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιουνίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 07/ΔΤΑ/3927 (11) 

Σύσταση Νομικού Προσώπου με το όνομα «18η Σχολική 
Επιτροπή των: Ενιαίο Πειραματικό Λύκειο Ιωνιδείου 
Πειραιά, Πειραματικό Γυμνάσιο Ιωνιδείου Πειραιά, Α' 
Εσπερινό Ενιαίο Λύκειο Πειραιά και Β' Εσπερινό Γυ- 
μνάσιο Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ'231). 

3) Την αριθμ. 527/2000 σε ορθή επανάληψη απόφαση 
του Δημοτικού Συμβουλίου Πειραιά, αποφασίζουμε: 

Α. Συστήνουμε Νομικό Πρόσωπο με την επωνυμία «18η 
Σχολική Επιτροπή των: Ενιαίο Πειραματικό Λύκειο Ιωνι- 
δείου Πειραιά, Πειραματικό Γυμνάσιο Ιωνιδείου Πειραιά, 
Α' Εσπερινό Ενιαίο Λύκειο Πειραιά και Β' Εσπερινό Γυ- 
μνάσιο Πειραιά». 

Β. Σκοπός του, όπως ακριβώς ορίζεται στο άρθρο 5 πα- 
ράγραφος9του Νόμου 1894/90, είναι η διαχείριση των πι¬ 
στώσεων που διατίθενται για την κάλυψη των δαπανών 
λειτουργίας αντιστοίχων σχολείων (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ.). Επίσης η αμοιβή καθαριστριών, η 
εκτέλεση έργων για την επισκευή και συντήρηση των αντί¬ 
στοιχων σχολείων και του κάθε είδους εξοπλισμού τους. 

Επιπλέον η εισήγηση προς τις αντίστοιχες Διευθύνσεις 
Α/θμιας και Β/θμιας Εκπαίδευσης για τον εφοδιασμό από 
τον Οργανισμό Σχολικών Κτιρίων των αντίστοιχων σχο¬ 
λείων με έπιπλα και είδη εξοπλισμού από το Υπουργείο 
Εθνικής Παιδείας και Θρησκευμάτων με βιβλία για τις 
αντίστοιχες σχολικές βιβλιοθήκες. 

Τέλος η διαχείριση των εσόδων από την ενδεχόμενη εκ¬ 
μετάλλευση των σχολικών κυλικείων καθώς και την λήψη 
κάθε άλλου μέτρου που κρίνεται αναγκαίο για την στήρι¬ 
ξη της διοικητικής λειτουργίας των σχολικών μονάδων. 

Γ. Πόροι αυτού είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των Υπηρεσιών που 
προέρχονται από το Νομικό Πρόσωπο. 

ε) Πρόσοδοι από την περιουσία του και κάθε άλλη νόμι¬ 
μη πηγή. 

Η περιουσία του Νομικού Προσώπου είναι όλα τα πάγια 
στοιχεία (έπιπλα και σκεύη, ηλεκτρομηχανικός εξοπλι¬ 
σμός κ.λπ.) των σχολικών μονάδων που καλύπτει. 

Δ. Το νομικό πρόσωπο διοικείται από 13μελές Διοικητι¬ 
κό Συμβούλιο, αποτελούμενο από τους: 

1. Έναν εκπρόσωπο του Δήμου ως Πρόεδρο. 

2. Τρία μέλη Δημοτικής Αρχής. 

3. Τον εκάστοτε Δ/ντή του Ενιαίου Πειραματικού Λυκεί¬ 
ου Ιωνιδείου. 

4. Τον εκάστοτε Δ/ντή του Πειραματικού Γυμνασίου Ιω- 
νιδείου. 

5. Τον εκάστοτε Δ/ντή του Β' Εσπερινού Γυμνασίου. 

6. Τον εκάστοτε Δ/ντή του Α' Εσπερινού Ενιαίου Λυκείου. 

7. Τον εκπρόσωπο του Συλλόγου Γονέων και Κηδεμό¬ 
νων του Ενιαίου Πειραματικού Λυκείου Ιωνιδείου. 

8. Τον εκπρόσωπο του Συλλόγου Γονέων και Κηδεμό¬ 
νων του Πειραματικού Γ υμνασίου Ιωνιδείου. 

9. Τον εκπρόσωπο του Συλλόγου Γονέων και Κηδεμό¬ 
νων του Β' Εσπερινού Γ υμνασίου. 

10. Τον εκπρόσωπο του Συλλόγου Γονέων και Κηδεμό¬ 
νων του Α' Εσπερινού Ενιαίου Λυκείου. 

11. Τον εκπρόσωπο,των μαθητικών κοινοτήτων των 
Σχολικών μονάδων που απαρτίζουν το εν λόγω Νομικό 
Πρόσωπο. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 


Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Ε. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει από τον Αντι¬ 
πρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
4.500.000 περίπου για το τρέχον οικονομικό έτος και κατ’ 
εκτίμηση με βάση τις μέχρι σήμερα κατανομές από τις 
χρηματοδοτήσεις για τις λειτουργικές ανάγκες των Σχο¬ 
λικών μονάδων, για το 2001 η δαπάνη θα ανέλθει στο 
ύψος των 5.500.000 δρχ. περίπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 6 Ιουνίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




